
    ఇది సమ్మెల కాలమనీ....
     
 "మన కోర్కెలు చాలా న్యాయమైనవి! కాదని ఎవ్వరూ అనలేరు. అలాంటప్పుడు ఈ కోర్కెలు ఎందుకు తీర్చరు? మనలో అవినీతి పరులుండవచ్చు. జీతంతో అవసరం లేనంత పై సంపాదన గాళ్ళుండవచ్చు. కాని అలాంటివాళ్ళు అన్నిచోట్లా వుంటారు. రాజకీయాల్లో మరీ ఎక్కువ. ఆ మాటకొస్తే అవినీతి అనేది ప్రపంచమంతటా తెగ ఉందనీ కనుక మనం దాన్ని గురించి ఏమాత్రం పట్టించుకోకూడదనీ మన ప్రధానమంత్రి గారే స్వయంగా శెలవిచ్చారు. కనుక సోదరులారా! మన న్యాయమయిన కోర్కెలు సాధించుకోవాలంటే ప్రస్తుత పరిస్థితుల్లో సమ్మె ఒక్కటే మార్గమని నేను మనవి చేస్తున్నాను. ఈ క్షణం నుంచే మన సమ్మె ప్రారంభమవుతోంది- సమ్మె చేస్తే ప్రజలకు ఇబ్బంది- అంటూ ప్రభుత్వం చెప్పే మాటలు నమ్మకండి! మనమూ ప్రజల్లో భాగమే!" అంతా కోలాహలం, తప్పట్లు, నినాదాలు మార్మోగిపోయినయ్. గోపాల్రావ్ స్టేజి దిగిరాగానే శాయిరామ్ కలుసుకున్నాడు. "అమ్మయ్య! బ్రతికాం! ప్రభుత్వంతో చర్చలు ఫలప్రదమయి సమ్మె జరగదేమోనని తెగ భయపడ్డాను" అన్నాడు శాయిరామ్. గోపాల్రావ్ ఆశ్చర్యపోయాడు. "జరగకపోతే భయమెందుకు?" "బోలెడు ఇంటి వ్యవహారాలు చూచుకోవాల్సి ఉంది! నెలరోజులు శెలవు ఏకబిగిన కావాలంటే దొరకదు కదా! అందుకని ప్రతి సంవత్సరం ఇంటి వ్యవహారాలన్నీ సమ్మె టైమ్ లోనే పూర్తి చేసుకుంటాను" అన్నాడతను. "అసలు నన్నడిగితే, ప్రతివాడికీ సమ్మె శెలవు' అని నెలరోజులు ప్రత్యేకంగా ఉండాలంటాను. ఎవడికి వాడు సమ్మె చేసుకుని ఆ లీవ్ వాడుకొనే వీలుండాలి" అన్నాడు రంగారెడ్డి. మా కాలనీ వాళ్ళంతా ఒకే డిపార్టుమెంటులో పని చేస్తుండడం వల్ల అందరం గుమికూడాము. అందరూ రంగారెడ్డి అభిప్రాయం పరిశీలించదగ్గదే బలపర్చారు. మైక్ దగ్గరకు మాజీ కేంద్ర మంత్రివర్యులు వచ్చి ఉపన్యాసం ప్రారంభించారు. "ఇగో- మీరడిగే కోర్కెలు ఏమైతే ఉన్నవో- అవి పూరా ఇన్సాఫ్ తోటున్నయ్. మరి గీ రాష్ట్ర ప్రభుత్వం సమ్మెను ఖతం జేయనికి జరంతగూడ కోషిష్ జేస్తలేదు. నేనేగిట్ట గిప్పుడు స్టేట్లో మినిష్టరున్నట్లయితే మీ డిమాండ్లన్ని శాంక్షన్ జేస్తుండె!" జనంలో నుంచి ఎవరో గట్టిగా అరిచారు. "అరే బాడుకవ్! మా రైల్వేవోళ్ళం స్ట్రైక్ జేస్తున్నప్పుడు వాళ్ళ ఇండ్లలోకి పోలీసుల్ని పంపి భార్యలను అవమానించి, పిల్లలను పరిషాన్ జేసి, చాలామందిని కొలువుల్లోకెళ్ళి చుట్టీ ఇచ్చినావ్ గుర్తులేదురా! నీ యవ్వా- ఇప్పుడీ స్టేట్ గవర్నమెంటోళ్ళను జూస్తే ఇంత దుఃఖమవుతున్నాది? లే- సాలె! స్టేజి దిగు." మరి కొంతమంది కూడా ఇంచుమించుగా అలాంటి అర్ధం వచ్చే భాషే వాడడంతో మాజీ కేంద్ర మంత్రిగారు స్టేజీ దిగిపోయారు. మీటింగ్ ముగిసింది. "ఇప్పుడేం చేద్దాం?" అడిగాడు శాయిరామ్. "ఏదయినా సినిమాకి పోదాం పదండి!" అన్నాడు గోపాల్రావ్. అందరం సైకిళ్ళెక్కి మార్నింగ్ షోకి బయల్దేరాం. సినిమా మొదలయిన పావుగంటకే కరెంట్ పోయింది. అరగంటయినా కరెంట్ రాలేదు. చివరకు హాల్ గేట్ కీపర్ స్టేజీ మీద కొచ్చాడు. "దేఖోభాయ్! ఎలక్ట్రిసిటి డిపార్టుమెంటోళ్ళు స్ట్రయిక్ జేస్తున్రని ఫోన్లో జెప్పిన్రు! ఇంక మీరిండ్లకు పోండ్రి" అన్నాడు వినయంగా. జనంలో నుంచి కలకలం- కేకలు మొదలయ్యాయి. "కరెంట్ పోతే ఏమాయె జనరేటర్ స్టార్ట్ జెయ్యాలె!" అంటూ ఎవరో అరిచారు. "జనరేటర్ ఖరాబున్నది." "ఖరాబుంటే ముంగటే రిపేర్ జేయించాల్రా బాడుకవ్" ఎవరో అరచారు. "సాలె ఎవళ్ళు జెప్తున్నార్రా ఆ మాట?" "నేను జెప్తున్నా బే!" "నువ్వెవడివిరా చెప్పనికి సాలె?" "మీ మొగుడ్నిరా బాడుకవ్!" ఇద్దరూ ముందుకి దూకి చొక్కాలు పట్టుకోయేంతలో మేనేజర్ వచ్చి విడిపించాడు. "ఇగో- అర్ధగంటలో జనరేటర్ రిపేర్ గిట్ట జేయించి సినిమా షురూ చేయకబోతివా- ఫర్నిచరంతా జలాయిస్తాం" అన్నాడు ఇంకొకడు. "ఎలక్ట్రిసిటీ వాళ్ళకి మరీ అలుసెక్కువయిపోయింది. 'ఆ' అంటే స్ట్రయిక్ 'ఊ' అంటే స్ట్రయిక్" అన్నాడు గోపాల్రావ్ చిరాకుగా. స్ట్రైక్ మూలాన- పదిహేనురోజులు కరెంట్ లేకపోవడం వల్ల మా పిల్లలిద్దరూ పరీక్ష తప్పారు" అన్నాడు రంగారావ్. "నన్నడిగితే మిలటరీ నుంచి ఎలక్ట్రికల్ ఇంజనీర్స్ ని తీసుకొచ్చి వీళ్ళసమ్మె విరగ్గొట్టాలి" అన్నాడు శాయిరామ్. మెకానిక్ అర్జంటుగా వచ్చి జనరేటర్ స్టార్ట్ చేశాడు. సినిమా మళ్ళీ ప్రారంభమయింది. ఈసారి మళ్ళీ పదినిముషాలకే ఆగిపోయింది. "మళ్ళీ ఏం రోగమొచ్చింది?" ఎవరో అరిచారు. "గిప్పుడే ఫోన్లో ఇన్ ఫర్ మేషనొచ్చినాది! మన ఆంధ్రప్రదేశ్ సినిమా హాల్స్ అసోసియేషన్ వాళ్ళు సడెన్ గా సమ్మె షురూజేసిన్రు. కనుక సమ్మె ఖతమయేవరకూ సినిమాలు నడవయ్. మీరు గూడా సమ్మెజేసేటోళ్ళే. మా కష్టాలు మాకున్నాయి. జరంత సమజ్ చేసుకోండి. జరంత మీరు బయటకు పోతే థియేటర్ మూసి సమ్మె చేసుకుంటం." అందరూ కోపంగా అరుపులూ, కేకలూ, తిట్లూ మొదలెట్టి చేసేది లేక బయటకు నడిచారు. "ఆట మధ్యలో సమ్మె ఏమిటి? వీళ్ళకేమయినా బుద్ధుందా?" కోపంగా అన్నాడు గోపాల్రావ్. "అబ్బే, దేశంలో డిసిప్లిన్ అనేది లేకుండా పోతోంది" అన్నాడు రాందాస్. అందరం మళ్ళీ సైకిళ్ళు తీసుకుని రోడ్డుమీద కొచ్చాం! "ఇప్పుడెక్కడికి పోదాం!" అడిగాడు శాయిరామ్. "ఏదయినా హోటల్ కిపోయి కాసేపు బాతాఖానీ వేద్దాం!" సలహా ఇచ్చాడు రంగారెడ్డి. సైకిళ్ళు బయలుదేరాయి.

    idhi sammela kaalamanee....
     
 "mana korkelu chala nyaayamainavi! kaadani evvaruu analeru. alantappudu ee korkelu enduku teercharu? manalo avineeti parulundavachhu. jeetamtho avasaram lenanta pai sampaadana gaallundavacchu. kaani alaantivaallu annichotla vuntaaru. rajakeeyaallo mari ekkuva. aa matakoste avineeti anedi prapanchamantataa tega undanee kanuka manam daanni gurinchi ematram pattinchukokudadanii mana pradhaanamantri gaare swayamgaa selavicchaaru. kanuka sodarulara! mana nyaayamayina korkelu saadhinchukovaalante prastuta paristhitullo samme okkate maargamani nenu manavi chestunnanu. ee kshanam nunche mana samme praarambhamavutondi- samme cheste prajalaku ibbandi- antuu prabhutvam cheppe maatalu nammakandi! manamuu prajallo bhagame!" antaa kolahalam, tappatlu, ninaadaalu marmogipoinay. gopalrav stagi digiraagaane sairam kalusukunnadu. "ammayya! bratikam! prabhutvamto charchalu phalapradamayi samme jaragademonani tega bhayapaddaanu" annadu sairam. gopalrav aascharyapoyaadu. "jaragakapothe bhayamenduku?" "boledu inti vyavahaaraalu chuchukovalsi undi! nelarojulu selavu ekabigina kavalante dorakadu kada! andukani prati samvatsaram inti vyavahaaraalannii samme time lone puurti chesukuntanu" annaadatanu. "asalu nannadigithe, prativaadikii samme selavu' ani nelarojulu pratyekamgaa undaalantaanu. evadiki vaadu samme chesukuni aa leav vaadukone veelundaali" annadu rangareddy. maa kaalanee vaallantaa oke departumentulo pani chestundadam valla andaram gumikudamu. andaruu rangareddy abhiprayam pariseelinchadaggade balaparchaaru. maik daggaraku maji kendra mantrivaryulu vachi upanyaasam praarambhinchaaru. "igo- meeradige korkelu emaithe unnavo- avi pura insaf thotunnay. mari g rashtra prabhutvam sammenu khatam jeyaniki jarantaguda koshish jestaledu. nenegitta gippudu statelo minishtarunnatlayite mee demandlanni sankshan jestunde!" janamlo nunchi evaro gattigaa arichaaru. "are badukav! maa railvevollam strick jestunnappudu vaalla indlaloki poliisulni pampi bhaaryalanu avamaaninchi, pillalanu parishan jesi, chaalaamandini koluvullokelli chutti ichinav gurtuledura! nee yavva- ippudi state gavarnamentollanu juste inta dukkhamavutunnadi? lee- saale! stagi digu." mari kontamandi kuudaa inchuminchugaa alanti ardham vache bhashe vaadadamtho maji kendra mantrigaaru stagey digipoyaaru. meating mugisindi. "ippudem cheddam?" adigaadu sairam. "edayina sinimaki podam padandi!" annadu gopalrav. andaram saikillekki marning shoki bayalderam. sinima modalayina pavugantake current poyindi. aragantayina current raledu. chivaraku hal gate keepar stagey meeda kochadu. "dekhobhay! electricity departumentollu striaik jestunrani fonlo jeppinru! inka meerindlaku pondri" annadu vinayamgaa. janamlo nunchi kalakalam- kekalu modalayyayi. "current pothe emaye janarator start jeyyale!" antuu evaro arichaaru. "janarator kharabunnadi." "kharabunte mungate riper jeyinchalra badukav" evaro arachaaru. "saale evallu jeptunnarra aa maata?" "nenu jeptunna bee!" "nuvvevadivira cheppaniki saale?" "mee mogudnira badukav!" iddaruu munduki dooki chokkaalu pattukoyentalo manager vachi vidipinchaadu. "igo- ardhagantalo janarator riper gitta jeyinchi sinima shuroo cheyakabotiva- farnicharanta jalayistam" annadu inkokadu. "electricity vaallaki mari alusekkuvayipoyindi. 'aa' ante striaik 'oo' ante striaik" annadu gopalrav chiraakugaa. strick muulaana- padihenurojulu current lekapovadam valla maa pillaliddaruu pareeksha tappaaru" annadu rangarao. "nannadigithe milatary nunchi electrical ingeneers ni teesukochi veellasamme viraggottaali" annadu sairam. meconic arjantugaa vachi janarator start cheshaadu. sinima mallee praarambhamayindi. eesaari mallee padinimushaalake aagipoyindi. "mallee yem rogamochindi?" evaro arichaaru. "gippude fonlo in far meshanochinaadi! mana andhrapradesh sinima halls asosiation vaallu saden gaa samme shurujesinru. kanuka samme khatamayevarakuu cinimaalu nadavay. meeru guda sammejesetolle. maa kashtaalu makunnayi. jaranta samaj chesukondi. jaranta meeru bayataku pothe theater moosi samme chesukuntam." andaruu kopanga arupuluu, kekaluu, titluu modaletti chesedi leka bayataku nadichaaru. "aata madhyalo samme emiti? veellakemayinaa buddhunda?" kopanga annadu gopalrav. "abbe, desamlo disiplin anedi lekunda potondi" annadu randas. andaram mallee saikillu teesukuni roddumeeda kocham! "ippudekkadiki podam!" adigaadu sairam. "edayina hotal kipoi kasepu baataakhaanii veddam!" salaha ichadu rangareddy. saikillu bayaluderaayi.